[ca] En aquesta tesi, inscrita en una doble línia de recerca: estudis de literatura oral popular i estudis de gènere i/o feministes, s'analitza la figura de la folklorista Adelaida Ferré i Gomis (Barcelona 1881 – Barcelona 1955), de manera especial com a rondallista. El treball s'estructura en dues parts: d'una banda es presenta la biografia de la folklorista, el seu context familiar, trajectòria professional i el seu treball com a conreadora del folklore a través de l'anàlisi de diversos materials, de fonts orals fonamentals i a través de la correspondència que va mantindre amb el seu mestre Rossend Serra i Pagès. En aquesta primera part també s'exposa la situació de les dones catalanes de final del segle XIX i principi del XX, el marc general —durant els primers trenta anys del segle XX— en què es va produir la seua incorporció al folklore i quines van ser les aportacions que hi van fer en aquest període. A més, s'estudia el paper que Rossend Serra i Pagès va tindre en la formació de les joves folkloristes i gràcies al qual va iniciar-se i consolidar-se el treball d'aquestes dones a aquesta disciplina. La segona part de l'estudi se centra en la transcripció, edició, catalogació i anàlisi d'un corpus de 96 rondalles eminentment inèdites. Aquests relats es presenten classificats en tres apartats diferents: (1) Rondalles catalogades a l'índex tipològic internacional [ATU]; (2) Rondalles catalogades al web RondCat (i no a ATU), i (3) Versions no catalogades. Amb aquesta tesi es posa de manifest la faena de les folkloristes catalanes de principi de segle XX, es reivindica la figura i el treball —poc o gens conegut— d'Adelaida Ferré i Gomis com a folklorista, i s'enriqueix el panorama de la rondallística catalana amb la incorporació de noves versions de tipus ja existents i de tipus nous.

[en] This dissertation, set within a twofold research line: popular oral literature studies and gender and/or feminist studies, analyzes the importance of the folklorist Adelaida Ferré i Gomis (Barcelona 1881 - Barcelona 1955), especially as a folktales collector. The work is structured into two parts: the first one presents the folklorist's biography, her family background, her career and her work as a folkloric scholar through the analysis of various materials, fundamental oral sources and her correspondence with her teacher Rossend Serra i Pagès. It also sets out the situation of Catalan women between late 19th and early 20th centuries, the general context -during the first thirty years of the 20th century- in which they joined the study of folklore, and which were their contributions to the discipline in this period. Moreover, it studies the role played by Rossend Serra i Pagès in teaching young female folklorists, thanks to which they could commence and consolidate their work in this discipline. The second part of this study focuses on the transcription, edition, cataloguing and analysis of a corpus of ninety-six mostly unpublished folktales. These tales are classified into three groups: (1) Folktales catalogued in the ATU international classification system; (2) Folktales catalogued in the web RondCat (and not in ATU), and (3) Folktales not catalogued. This doctoral thesis highlights the work of Catalan female folklorists at the beginning of the 20th century, calls deserved attention to Adelaida Ferré i Gomis's almost unknown contribution to the folkloric research, and enriches the Catalan folktales corpus with the addition of both new versions of already existing types and new types.